**Številka: 042-46/2025-4**

**Datum: 20. 10. 2025**

Državna volilna komisija (v nadaljevanju: DVK) je na podlagi 39. in 46. člena Zakona o referendumu in o ljudski iniciativi (Uradni list RS, št. 26/07 – UPB, 6/18 – odl. US, 52/20 in 30/24; v nadaljevanju ZRLI) na 13. seji, dne 20. 10. 2025, sprejela

**S K L E P**

**o obliki in vsebini glasovnice**

**na zakonodajnem referendumu o Zakonu o pomoči pri prostovoljnem končanju življenja (ZPPKŽ)**

Za izvedbo glasovanja na zakonodajnem referendumu o Zakonu o pomoči pri prostovoljnem končanju življenja (ZPPKŽ), ki bo v nedeljo, 23. 11. 2025, se določi:

1. glasovnica je v velikosti formata A5, tip pisave Arial, velikost 14 in je bele barve,

1. na sredini zgoraj je zapisan naslov: ʺGLASOVNICA za glasovanje na zakonodajnem referendumu o Zakonu o pomoči pri prostovoljnem končanju življenja (ZPPKŽ) v nedeljo, 23. 11. 2025ʺ,
2. za naslovom sledi navodilo, ki se glasi: ʺGlasuje se tako, da se obkroži beseda »ZA« ali beseda »PROTI«.ʺ,
3. za navodilom sledi referendumsko vprašanje: ʺAli ste za to, da se uveljavi Zakon o pomoči pri prostovoljnem končanju življenja (ZPPKŽ), ki ga je sprejel Državni zbor na seji dne 24. julija 2025?ʺ,
4. pod referendumskim vprašanjem je beseda »ZA« na levi strani in beseda »PROTI« na desni strani,
5. na sredini spodaj je odtisnjen žig Državne volilne komisije.

**O b r a z l o ž i t e v:**

ZRLI v 46. členu določa, da glasovnica vsebuje vprašanje, o katerem se odloča na referendumu, in navodilo o načinu glasovanja. Glasuje se tako, da glasovalec obkroži na glasovnici besedo »za« ali »proti«.

DVK je s tem sklepom določila obliko in vsebino glasovnice na zakonodajnem referendumu o Zakonu o pomoči pri prostovoljnem končanju življenja (ZPPKŽ), ki bo v nedeljo, 23. 11. 2025.

DVK je sprejela ta sklep na podlagi 39. in 46. člena ZRLI v povezavi s 46. členom Poslovnika DVK (Uradni list RS, št. 10/20) v sestavi: predsednik Peter Golob, člani Mitja Breznik, Mitja Šuligoj, Marjan Jarkovič, Drago Zadergal in članica Terezija Dobaja. Sklep je sprejela soglasno.

 Peter Golob

predsednik

Priloga: vzorec besedila glasovnice

**G L A S O V N I C A**

za glasovanje na zakonodajnem referendumu o Zakonu o pomoči pri prostovoljnem končanju življenja (ZPPKŽ) v nedeljo, 23. 11. 2025

Navodilo:Glasuje se tako, da se obkroži beseda »ZA« ali beseda »PROTI«.

Referendumsko vprašanje:

**Ali ste za to, da se uveljavi Zakon o pomoči pri prostovoljnem končanju življenja (ZPPKŽ), ki ga je sprejel Državni zbor na seji dne 24. julija 2025?**

**ZA** **PROTI**

urejen žig

DVK